Hans far, der hed Domenico Columbus, og farfar var [[uld]]vævere. Hans mor, Susanna Fontanarossa, kom også fra en uldvæverfamilie. Som tak for indsatsen i en lokal krig, fik Columbus' far ansvar for Genovas byport ved Olivella. Han åbnede også en kro ved væveriet, men da et andet politisk parti overtog magten i byen, måtte familien flytte, og slog sig ned i [[Savona]]. Columbus var den ældste af fem søskende. Søsteren Bianchinetta giftede sig med en ostehandler, og nævnes ikke mere. Som vicekonge ville Columbus ikke have en ostehandler til svoger. Én bror døde i ung alder, mens Bartolomeo blev korttegner. Giacomo blev kendt under sit [[Kastilien|kastilianske]] navn Diego. Intet tyder på, at Columbus nogensinde sendte penge hjem eller på andre måder hjalp sine forældre. Tværtimod gav han og sønnen indtryk af at nedstamme fra den gamle [[Romerriget|romerske]] [[Consul|konsulfamilie]] Colon. Hos lokale munke fik han lært at regne, navigere, læse og skrive [[latin]] – italiensk var dengang ikke et eget skriftsprog. Hans søn påstod, at faren havde studeret ved [[universitet]]et i [[Pavia]], og at han ikke var den første admiral i familien, men ingen af delene passer.<ref>Herman Lindqvist: ''Columbus'' (s. 22-4)</ref>
Historie